สวัสดีค่ะหรือรอบเดือนหนูมาครั้งสุดท้ายคือ29-30 มาแค่2วันปกติจะมา3-4วันมาล้น หลังจากรอบเดือนหลายผ่านไปสัก10วันมี.พสพ.กับแฟนถ้าจำไม่ผิดวันไม่วันที่10ก็11หรือ12 มิ.ยนี้ละค่ะก็ยังปกติดีพอผ่านไปวันที่23 มิ.ย มี.พสพ.แล้วก็มีเลือดออกมาระหว่างมี.พสพ.แล้วก็หาย หลังจากผ่านอีกสักอาทิตก็มีอะไรกับแฟนอีกก็มีเลือดออกมาอีกค่ะพอผ่านไปหลายวันลองตรวจพบว่าท้องอยากทราบว่าหนูท้องตั้งแต่แรกแล้วใช่มั้ยค่ะก่อนที่จะมีเลือดออกมา #ขอบค่ะ
สวัสดีค่ะ หากประจำเดือนที่มาครั้งสุดท้ายคือ 29-30 พฤษภาคม 2561 และได้ตรวจหาการตั้งครรภ์แล้ว พบว่ามีการตั้งครรภ์เกิดขึ้น ก็แสดงว่าเกิดการตั้งครรภ์ขึ้น โดยหากมีเพศสัมพันธ์ในวันที่ 10-12 มิ.ย. 61 ซึ่งเป็นช่วงกึ่งกลางของรอบเดือนที่มีไข่ตกเกิดขึ้น การตั้งครรภ์ก็น่าจะเกิดขึ้นภายในช่วงวันที่ 10-12 มิ.ย. ค่ะสำหรับเลือดที่ออกในวันที่ 23 มิ.ย. ซึ่งเป็นระยะเวลาประมาณ 11-13 วัน อาจเป็นอาการของเลือดล้างหน้าเด็กได้ค่ะ ส่วนเลือดที่ออกหลังจากนั้นอีก 1 สัปดาห์ถัดมา อาจเป็นผลจากการมีภาวะแทรกซ้อนเกิดขึ้น เช่น แท้งคุกคาม เป็นต้น แต่หากเลือดออกมาเพียงเล็กน้อยและได้หยุดไปนานแล้ว ก็ไม่ได้อันตรายอะไร และแสดงว่าการตั้งครรภ์ก็ได้ดำเนินมาจนถึงขณะนี้ค่ะแนะนำว่าควรหาเวลาไปฝากครรภ์โดยเร็วนะคะ และควรหลีกเลี่ยงการทำงานหนัก การยกของหนัก การออกกำลังกายและเล่นกีฬาหักโหม พักผ่อนให้เพียงพอ ทานอาหารที่มีประโยชน์ งดการดื่มชา กาแฟ แอลกอฮอล์ทุกชนิด และไม่อยู่ใกล้ผู้ที่สูบบุหรี่ค่ะ